Englezii l-au avertizat pe Ange Postecoglou după ce antrenorul l-a ”uitat” din nou pe Radu Drăgușin: ”Asta riscă!”
Liverpool s-a impus cu scorul de 4-2 în fața celor de la Tottenham, într-un meci în care Radu Drăgușin a fost încă o dată rezervă neutilizată.
Englezii au realizat o analiză a situației lui Radu Drăgușin ca urmare a ultimelor declarații făcute de Florin Manea, dar și în contextul în care Tottenham a ajuns la patru înfrângeri la rând.
Presa din Anglia, despre Radu Drăgușin: ”Postecoglou riscă să piardă un jucător valoros!”
Britanicii consideră că Ange Postecoglou riscă să îl piardă pe Drăgușin, un jucător care a dat dovadă că poate deveni un stâlp în apărarea lui Spurs în următorii ani. Jurnaliștii de la eplindex.com l-au acuzat pe Postecoglou de faptul că se încăpățânează să joace într-un sistem cu doi fundași centrali, lucru ce nu îi oferă prea multe șanse lui Radu Drăgușin.
Totodată, englezii au subliniat că antrenorul lui Tottenham trebuie să ia o decizie importantă în curând, decizie care va cântări enorm și pentru cariera lui Radu Drăgușin.
”Cariera lui Radu Drăgușin la Tottenham a fost lovită de turbulențe, iar tânărul fundaș român să gândește să plece. Încă de la transferul său de la Genoa din perioada de transferuri de iarnă, un transfer pentru care Tottenham s-a duelat cu giganți precum Bayern Munchen și Napoli, timpul petrecut de Drăgușin în North London a fost oricum, dar nu liniștit.
Chiar dacă a arătat potențial, Drăgușin a fost ’retrogradat’ la un rol modest. A fost titular doar în două meciuri și s-a aflat în spatele preferaților lui Portecoglou, Cristian Romero și Micky van de Ven. Lipsa minutelor pentru Radu Drăgușin vine și în contextul în care Tottenham se chinuie în defensivă, lucru ce le-a năruit speranțele că vor încheia sezonul pe unul dintre primele patru poziții.
Rigiditatea lui Ange Postecoglou poate fi un factor pentru nemulțumirile lui Radu Drăgușin. Încăpățânarea lui Ange Postecoglou de a juca cu o linie defensivă din patru jucători este în contrast cu precedentul rol al lui Drăgușin la Genoa, unde făcea parte dintr-o defensivă cu trei fundași centrali și unde era titular incontestabil.
Această nepotrivire tactică, cumulată cu dezinteresul lui Ange Postecoglou de a prioritiza fazele fixe la antrenamente, lucru unde este evident că Tottenham este vulnerabilă, adaugă și alte straturi la această ’dramă’.
Aceste lucruri ridică o întrebare importantă pentru antrenorul lui Tottenham. Se va adapta pentru a pune în valoare abilitățile lui Radu Drăgușin sau va risca să piardă un potențial jucător de valoare. Cu EURO 2024 care se apropie, această decizie îi poate modela nu doar cariera lui Drăgușin, dar strategia defensivă a lui Tottenham pentru următorul sezon”, au scris englezii.
Clasamentul din Premier League
Florin Manea: ”Dacă Postecoglou îi va spune lui Drăgușin că va fi în continuare rezervă, nu cred că va mai rămâne!”
”Dacă Bayern și Tottenham nu ar fi fost interesate de el, ar fi ales-o pe Napoli. Conte este unul dintre cei mai buni antrenori din lume, ar fi o onoare pentru Drăgușin să lucreze cu el, dar deocamdată este dificil de spus ce se va întâmpla.
Apoi, dacă va veni o ofertă de împrumut din partea lui Napoli, cu Antonio Conte, antrenor, va trebui să o luăm în calcul.
Atunci când lucrezi cu cineva de nivelul lui Antonio Conte, înveți foarte multe lucruri. Dacă Postecoglou îi va spune lui Drăgușin la finalul sezonului că va fi în continuare rezervă, nu cred că el va rămâne acolo fără să joace”, a spus Florin Manea la Radio CRC.
Urmăriți SPORT.RO și pe Google News